早一個星期訂左位，住北角甘耐都未同老公食過，想試好耐。去到拎位員工服務態度亦好好、好細心！一開始叫左個椰子雞湯同蒜蓉包做頭盤，估吾到個湯一入口就停吾到！又香又滑又開胃。之後叫左生菜包、紅咖哩牛腩、蝦醬臘腸炒飯..所有野都吾錯！個咖哩牛腩吾錯，夠咖哩味得黎又吾會蓋過d牛腩肉味..不過真係要叫個薄餅送咖喱食，因為都有少少辣。仲有個炒飯，蝦醬味香得黎吾太濃味。呢間雖然吾夠九龍城d泰國菜甘出名，但亦有一定既水準。椰子雞湯一試難忘，下次一定再幫襯！